Ukraina rahbari: NATOga a'zolik strategik maqsad
Ukraina harbiy alyans bilan muntazam qo'shma mashqlar o'tkazadi. To'liq a'zolik talablariga tayyor emas.
Yangi parlamentning birinchi sessiyasida so'zlagan Poroshenko Kiyev bugun harbiy alyans bilan har qachongidan yaqinroq ekanini ta'kidladi. Ukraina a'zolik shartlariga to'liq javob bergunicha NATO bilan to'laqonli sheriklik davom etadi, dedi u. Kiyev Shimoliy Atlantika harbiy ittifoqi bilan muntazam mashqlar o'tkazib keladi, ammo alyans nazarida bu mamlakat armiyasi hali talablarga javob bermaydi. Ukraina qurolli kuchlarida yaqinda tub islohotlar o'tkazilgan. NATOning ayrim vakillari nazarida Ukraina rahbarining so'zlariga Kremlni g'azablantirishi mumkin. Moskva 2014-yil bahorida mahalliy referendum ortidan Qrimni Ukrainadan tortib olgan edi. Rossiya rahbari Vladimir Putinning tan olishicha, rus harbiylari haqiqatda referendumdan oldin yarimorolga safarbar qilingan. Ammo u Ukraina sharqidagi isyonchilarni qo'llab-quvvatlagan emasmiz, demoqda. 2014-yil aprelidan beri ixtilof 10 ming odamning boshini yedi. Poroshenko NATOga a'zolik yuzasidan referendum o'tkazish niyatida. 2020-yilga borib mamlakat Yevropa Ittifoqiga a'zolik uchun ham hujjat topshiradi, deydi u.